டையோப்ட்ரா

**டையாப்டரா** (*Dioptra*) என்பது பண்டைய கிரேக்க நாட்டில் பயன்படுத்தப்பட்ட ஒரு அளவீட்டுக் கருவி ஆகும். கிமு 3 ஆம் நூற்றாண்டைச் சேர்ந்த ஒரு பாரம்பரிய வானியல் மற்றும் நில அளவைக் கருவியான இது பூமியின் அளவீடு மற்றும் வானியல் கண்காணிப்பு ஆகியவற்றுக்கு பயன்பட்டது. டையாப்டர் என்ற பெயராலும் இக்கருவி அறியப்படுகிறது. ஒரு பார்வைக் குழாய் அல்லது மாற்றாக, இரு முனைகளிலும் பார்வைக் குழாயைக் கொண்ட ஒரு தடி, ஒரு நிலைப்பாட்டில் இணைக்கப்பட்டு இக்கருவி உருவாக்கப்படுகிறது. பாகைமானி பொருத்தப்பட்டால் இக்கருவி ஒரு கோண அளவீட்டுக் கருவியுமாகும். 

## பயன்கள்

கிரேக்க வானியலாளர்கள் நட்சத்திரங்களின் நிலைகளை அளவிட டையோப்டராவைப் பயன்படுத்தினர்.  யூக்லிட்டு, செமினசு இருவரும் தங்கள் வானியல் படைப்புகளில் டையோப்டராவைக் குறிப்பிடுகின்றனர்.

ஒரு பயனுள்ள கணக்கெடுப்புக் கருவியாக இக்கருவி தொடர்ந்து பயன்பாட்டில் இருந்தது. கணக்கெடுப்புக்கு ஏற்றவாறு, டையோப்டரா பதினாறாம் நூற்றாண்டைச் சேர்ந்த தியோடோலைட்டு கருவியின் முன்னோடிக் கருவியாகக் கருதப்படுகிறது.  

யூபலினோசின் சுரங்கப்பாதையை உருவாக்க இக்கருவி பயன்படுத்தப்பட்டிருக்கலாம் என்று சில ஊகங்கள் உள்ளன. பண்டைய காலத்தின் மிகப்பெரிய பொறியியல் சாதனைகளில் ஒன்றாகவும் இக்கருவி அறியப்படுகிறது. யூபலினோசின் சுரங்கப்பாதை கிமு ஆறாம் நூற்றாண்டில் பாலிகிரேட்சு ஆட்சியின் போது கிரேக்க தீவான சமோசில் உள்ள ஒரு மலை வழியாக தோண்டப்பட்ட 1,036 மீட்டர் (3,399 அடி) நீளமுள்ள ஒரு சுரங்கப்பாதையாகும். டையோப்டரா அவ்வளவு ஆரம்பத்தில் கிடைத்ததா என்பது குறித்தும் அறிஞர்கள் உடன்படவில்லை.

டையோப்டராவின் கட்டுமானம் மற்றும் கணக்கெடுப்பு பயன்பாடு பற்றிய முழு புத்தகமும் அலெக்சாண்ட்ரியாவின் ஈரோ என்பவருக்கு (எரான் என்றும் அழைக்கப்படுகிறது; புத்தகத்தின் சுருக்கமான விளக்கம் இணைய வழியில் கிடைக்கிறது; ஈரோ "வரலாற்றின் மிகவும் புத்திசாலித்தனமான பொறியாளர்கள் மற்றும் பயன்பாட்டு கணிதவியலாளர்களில் ஒருவராவார்.

டையோப்ட்ரா நீர்வழி கட்டுமானத் திட்டங்களில் பரவலாகப் பயன்படுத்தப்பட்டது. கருவியின் பல்வேறு பகுதிகளில் திருகு திருப்பங்கள் மிகவும் துல்லியமான அளவீடுகளுக்கு அளவீடு செய்வதை எளிதாக்கின.

டையோப்டரா கருவிக்கு மாற்றாக பின்னாளில் ஓர் ஆய்வுக் கருவியாக தியோடோலைட்டு கருவி பயன்பாட்டுக்கு வந்தது.

## கருவியின் இயக்கம்
டையோப்டரா என்பது ஒரு பார்வைக் குழாய் அல்லது கம்பியைக் கொண்டுள்ளது. இரு முனைகளிலும் பார்வைப் பகுதிகள் பொருத்தப்பட்டு ஒரு நிலையான நிலைப்பாட்டில் பொருத்தப்பட்டுள்ளது. நிலைப்பாட்டில் பொதுவாக சரிசெய்யக்கூடிய திருகு திருப்பங்கள் உள்ளன, அவை கருவியை துல்லியமாக அளவீடு செய்ய அனுமதிக்கின்றன. வானியல் நோக்கங்களுக்காகப் பயன்படுத்தப்படும்போது, ​​பயனர் பார்வைப் பகுதிகளை ஒரு குறிப்பிட்ட நட்சத்திரம் அல்லது வானப் பொருளுடன் சீரமைப்பார். பின்னர் கருவியுடன் இணைக்கப்பட்ட பாகைமானியைப் பயன்படுத்தி கோணத்தை அளவிடுவார். கணக்கெடுப்பில், டையோப்டரா கம்பியுடன் பார்வையிட்டு,  அளவுகோல்களிலிருந்து அளவீடுகளை எடுப்பதன் மூலம் கருவி கோணங்களையும் தூரங்களையும் அளவிடப் பயன்படுத்தப்பட்டது.

## நன்மைகள் மற்றும் தீமைகள்
சமகாலக் கருவிகளை விட டையோப்ட்ரா பல நன்மைகளை வழங்கியது. செங்குத்து மற்றும் கிடைமட்டக் கோணங்களை அதிக துல்லியத்துடன் அளவிடும் அதன் திறன், வானியல் மற்றும் கணக்கெடுப்பு இரண்டிற்குமான  பல்துறை கருவியாக மாறியது. திருகு திருப்பங்கள் நுணுக்கமான சரிசெய்தல்களுக்கு அனுமதித்தன, துல்லியத்தை மேம்படுத்தின. கருவியின் எளிமை மற்றும் உறுதித்தன்மை அதை நம்பகமானதாகவும் துறையில் பயன்படுத்த எளிதாகவும் ஆக்கியது.இருப்பினும், டையோப்ட்ராவும் அதன் வரம்புகளைக் கொண்டிருந்தது. அளவீடுகளின் துல்லியம் பயனரின் திறமை மற்றும் கருவியின் கட்டுமானத்தின் தரத்தைப் பொறுத்தது. காற்று அல்லது வெப்பநிலை மாற்றங்கள் போன்ற சுற்றுச்சூழல் காரணிகளால் பார்வை குழாய் அல்லது தண்டுப் பகுதி பாதிக்கப்படலாம், இது பிழைகளை ஏற்படுத்தக்கூடும். கூடுதலாக, டையோப்ட்ரா ஒவ்வொரு பயன்பாட்டிற்கும் முன் கவனமாக அளவுத்திருத்தம் செய்ய வேண்டியிருந்தது, இது நேரத்தை எடுத்துக்கொள்ளும்.

## பிற்கால கருவிகளுடன் ஒப்பீடு

தியோடோலைட் போன்ற பிற்கால கருவிகளுடன் ஒப்பிடும்போது, ​​டையோப்ட்ரா குறைவான மேம்பாடுகளைக் கொண்டு இருந்தது மற்றும் தியோடோலைட்டுகளை மிகவும் துல்லியமாகவும் , எளிதாகவும் இருந்தது. தியோடோலைட் இறுதியில் அதன் சிறந்த செயல்திறன் மற்றும் நம்பகத்தன்மை காரணமாக டையோப்ட்ராவை கணக்கெடுப்பதற்கான முதன்மை கருவியாக மாற்றியது.

## வரலாறு மற்றும் வளர்ச்சி
டையோப்ட்ராவின் தோற்றம் கிரேக்க விஞ்ஞானிகளும் பொறியியலாளர்களும் வானியல் மற்றும் கணக்கெடுப்பில் கண்காணிப்பு துல்லியத்தை மேம்படுத்த முயன்ற ஹெலனிஸ்டிக் காலத்திற்கு முந்தையது. காலப்போக்கில், இந்த கருவி பல மாற்றங்களுக்கு உட்பட்டது,  அறிவியல் மற்றும் வடிவியல் கொள்கைகளில் முன்னேற்றங்களை உள்ளடக்கியது. குறிப்பாக, டையோப்ட்ரா பற்றிய அலெக்ஸாண்ட்ரியாவின் ஹீரோவின் விரிவான பணி ஹெலனிஸ்டிக் பொறியியல் திறமையின் உச்சத்தை எடுத்துக்காட்டுகிறது, இந்தக்கருவி பலதுறையில் துல்லியத்தை வெளிப்படுத்துகிறது.

## பண்டைய பொறியியலில் பயன்பாடுகள்
வானியலில் அதன் பயன்பாட்டிற்கு அப்பால், பண்டைய கிரீஸ் மற்றும் ரோமில் பல்வேறு பொறியியல் திட்டங்களில் டையோப்ட்ரா முக்கிய பங்கு வகித்தது. நீர்வழிகள், சாலைகள் மற்றும் கட்டிடங்களை நிர்மாணிப்பதில் இது முக்கிய பங்கு வகித்தது. உயர் துல்லியத்துடன் கோணங்களை அளவிடும் கருவியின் திறன், பொறியாளர்கள் துல்லியம் மற்றும் செயல்திறனுடன் பெரிய அளவிலான உள்கட்டமைப்பு திட்டங்களைத் திட்டமிட்டு செயல்படுத்த அனுமதித்தது. எடுத்துக்காட்டாக, யூபலினியன் நீர்வழியின் கட்டுமானத்தில் அதன் பயன்பாடு அக்காலத்தின் சிக்கலான பொறியியல் சவால்களைத அக்காலத்தில் தீர்த்து டையோப்ட்ராவின் முக்கியத்துவத்தை நிரூபித்தது.

## மற்ற கருவிகளுடன் ஒப்பிடுதல்
டையோப்ட்ராவின் வடிவமைப்பு மற்றும் செயல்பாட்டை குரோமா, அலிடேட் மற்றும் பிற்கால தியோடோலைட் போன்ற பிற சமகால கருவிகளுடன் ஒப்பிடலாம். குரோமா முதன்மையாக நேர் கோடுகள் மற்றும் செங்கோணங்களை அமைப்பதற்குப் பயன்படுத்தப்பட்டாலும், டையோப்ட்ரா செங்குத்து மற்றும் கிடைமட்ட தளங்களில் கோணங்களை அளவிடுவதில் அதிக பல்துறைத்திறனை வழங்கியது. மற்றொரு முக்கியமான கணக்கெடுப்பு கருவியான அலிடேட், கோணங்களை அளவிடவும் திசைகளைத் தீர்மானிக்கவும் பயன்படுத்தப்பட்டது. இது பொதுவாக இரு முனைகளிலும் காட்சிகளைக் கொண்ட ஒரு நேர்கோட்டைக் கொண்டிருந்தது. அலிடேட் பெரும்பாலும் ஒரு தள மேசையில் பொருத்தப்பட்டது, இது கணக்கெடுப்புத் தரவை நேரடியாகத் திட்டமிட அனுமதித்தது. பதினாறாம் நூற்றாண்டில் தோன்றிய தியோடோலைட், தொழில்நுட்ப முன்னேற்றங்கள் மற்றும் ஒளியியல் மற்றும் இயந்திர கூறுகளில் சுத்திகரிப்புகள் காரணமாக துல்லியம் மற்றும் பயன்பாட்டின் எளிமையில் டையோப்ட்ராவை இறுதியில் விஞ்சியது.

## இதனையும் காண்க

*தியோடலைட்டு

## மேற்கோள்கள்

## மேலும் படிக்க
* Isaac Moreno Gallo (2006) The Dioptra Tesis and reconstruction of the Dioptra.
* Michael Jonathan Taunton Lewis (2001), *Surveying Instruments of Greece and Rome*, Cambridge University Press, 
* Lucio Russo (2004), *The Forgotten Revolution: How Science Was Born in 300 BC and Why It Had To Be Reborn*, Berlin: Springer. .
*Evans, J., (1998) *The History and Practice of Ancient Astronomy*, pages 34–35. Oxford University Press.

## வெளி இணைப்புகள்
* Michael Lahanas, Heron of Alexandria, Inventions, Biography, Science
* Nathan Sidoli (2005), Heron's Dioptra 35 and Analemma Methods: An Astronomical Determination of the Distance between Two Cities, *Centaurus*, **47**(3), 236-258
* Bamber Gascoigne, History of Measurement, historyworld.net
* Tom M. Apostol (2004), The Tunnel of Samos, *Engineering and Science*, **64**(4), 30-40
* Olshausen, Eckart and Sauer, Werner (2002), "Dioptra", in: Brill’s New Pauly, Antiquity volumes edited by: Hubert Cancik and Helmuth Schneider, English Edition by: Christine F. Salazar, Classical Tradition volumes edited by: Manfred Landfester, English Edition by: Francis G. Gentry.

பகுப்பு:பண்டைய கிரேக்க வானியல்  
பகுப்பு:வானியற் கருவிகள்